《草堂》
清代·朱克生

草堂寒易晚，朔气到柴关。落日恋高树，残云补断山。

竹摇风似雨，鸦宿去仍还。移意江天外，萧然麋鹿间。

作者简介：（1631—1679）江南宝应人，字国桢，一字念义，号秋崖。诸生。所为诗才气高爽，王士禛、汪琬皆爱重之。生平足迹半天下，所至皆纪以诗。尝搜罗邑中忠孝节义诸事迹，为《人物志》。有《毛诗考證》、《雪夜丛谈》、《环溪秋崖诗集》等。